burgasdotpro/wikipedia huggingface dataset:
Andrij Mykolajovyč Ševčenko

Andrij Mykolajovyč Ševčenko, (* 29. september 1976, Dvirkivščyna, Ukrajina) je bývalý ukrajinský futbalový útočník.
Je držiteľom prestížneho ocenenia Zlatá lopta pre najlepšieho futbalistu Európy roku 2004. Spolu s Karimom Benzemom je tiež na zdieľanom piatom mieste v počte strelených gólov v Lige majstrov s 59 gólmi Pelé ho roku 2004 zaradil medzi 125 najlepších žijúcich futbalistov.
Klubová kariéra.
Dynamo Kyjev.
So svojou futbalovou kariérou začínal v klube Dynamo Kyjev a v sezóne 1992-93 sa prvýkrát objavil v základnej jedenástke. V následnej sezóne vyhral ligový titul, pričom strelil šesť gólov v 20 zápasoch. V edícií Ligy Majstrov 1997-98 strelil v drese Kyjeva hetrik proti Barcelone a pričinil sa tak o senzačné víťazstvo 4-0. Počas svojho 5-ročného pôsobenia v Kyjeve vyhral každý ročník ligu.
Pôsobenie v zahraničí.
AC Miláno.
V roku 1999 prestúpil za rekordnú sumu 25 miliónov dolárov do talianskeho veľkoklubu AC Miláno. V Serie A debutoval 28. augusta 1999 v zápase proti US Lecce. Vo svojej premiérovej sezóne na Apeninskom polostrove strelili Ševčenko v 32 zápasoch 24 gólov. V roku 2002 vyhral s AC Ligu Majstrov čím sa stal prvým ukrajinským futbalistom, ktorému sa to podarilo. V sezóne 2003-04 sa stal kráľom strelcov Serie A a s klubom získal "scudetto". V roku 2004 získal ocenenie Zlatá lopta pre najlepšieho futbalistu roka.
V nasledujúcej sezóne strelil sedemnásť gólov po tom ako vynechal časť sezóny kvôli zraneniu. 23. novembra 2005 v zápase Ligy majstrov proti tureckému Fenerbahçe SK strelil Ševčenko štyri góly a dopomohol tak k výhre 4-0. Stal sa tak piatym hráčom, ktorý strelil v jednom zápase štyri góly (ostatnými boli Marco van Basten, Simone Inzaghi, Dado Pršo a Ruud van Nistelrooy).
8. februára 2006 sa stal druhým najlepším strelcom AC Milána v histórií (prvým je Gunnar Nordahl).
Chelsea FC a návrat do Milána.
28. mája 2006 prestúpil za 30 miliónov libier do anglického klubu Chelsea FC. V drese "blues" sa ale nedokázal významnejšie strelecky presadiť, v 47 ligových zápasoch strelil spolu 9 gólov. V auguste 2008 prestúpil naspäť do AC Milána, kde nosil číslo 76.
Reprezentácia.
 V národnom drese Ukrajiny debutoval v roku 1995, reprezentoval Ukrajinu na Majstrovstvách sveta 2006. V kvalifikácií na Majstrovstvá Európy 2008 strelil päť gólov, no Ukrajina sa neprebojovala na hlavný turnaj.
Andrij Ševčenko reprezentuje Ukrajinu aj na Majstrovstvách Európy 2012 v Poľsku a na Ukrajine. V prvom zápase proti Švédsku strelil dva góly, ktorými otočil stav stretnutia z 0-1 na konečných 2-1.
Amplitúdová modulácia

Amplitúdová modulácia (skratka AM) patrí medzi jednoduché spojité modulácie. V závislosti na zmene modulačného signálu sa mení amplitúda nosného signálu. Frekvencia a ani fáza nosnej sa u tejto modulácie nemení.
Historicky je to najstarší druh modulácie. Začala sa používať pri experimentoch s rádiovým vysielaním už v roku 1900. Klasická amplitúdová modulácia obsahuje nosnú vlnu a dve (súčtové a rozdielové) postranné pásma (DSB – "Dual Side Band"). Z rôznych dôvodov sa niekedy niektoré z týchto zložiek odstraňujú a tak vznikajú modulácie s jedným postranným pásmom (SSB – "Single Side Band"), alebo s potlačenou, alebo aspoň redukovanou nosnou (SC – "Suppresed Carrier", alebo RC – "Reduced Carrier").
Frekvenčná modulácia

Frekvenčná modulácia (skratka FM) alebo staršie kmitočtová modulácia je modulácia, pri ktorej sa mení frekvencia nosnej vlny. Amplitúda a fáza zostávajú konštantné. Pôsobením modulačného signálu sa okamžitá hodnota frekvencie nosnej vlny mení tak, že veľkosť frekvenčnej zmeny, frekvenčný zdvih, závisí iba od veľkosti modulačného signálu a rýchlosť zmeny frekvencie okolo pôvodnej frekvencie (t. j. počet frekvenčných zdvihov za sekundu), závisí od výšky modulačného signálu.
Využíva sa v rozhlase v pásme VKV pre kvalitný prenos zvuku. Zvukový kanál analógových televíznych sústav je rovnako prenášaný s využitím frekvenčnej modulácie. Pre profesionálne aj rádioamatérske komunikačné účely sa využíva jej úzkopásmová forma. Ďalšou oblasťou je FM syntéza zvuku, využívaná v raných hudobných syntetizátoroch a neskôr aj zvukových adaptéroch počítačov.
Modulácia a demodulácia.
Samotná modulácia sa realizuje najčastejšie napr. pomocou varaktorovej pumpy, ktorej najdôležitejším prvkom je kapacitná dióda (varikap).
Fázová modulácia

Fázová modulácia (skratka PM z ) je druhom modulácie, pri ktorej sa v závislosti na zmene modulačného signálu mení fáza nosnej vlny.
Spojitá fázová modulácia nie je veľmi využívaná, pretože vyžaduje pomerne zložitý demodulátor a v určitých situáciach môže byť problematické rozpoznať správne fázový posun (napr. pri 0° a 180°).
Čelová medziplošná žila

Čelová medziplošná žila (pravá a ľavá) ("Vena diploica frontalis dextra et sinistra") je hlavová žila ústiaca do šípového splavu ("sinus sagittalis").
Predná spánková medziplošná žila

Predná spánková medziplošná žila (lat. "vena diploica temporalis anterior") je medziplošná žila, ktorá prebieha v laterálnom okraji čelovej šupiny, ústi do klinovotemenného splavu ("sinus sphenoparietalis") a do hlbokých spánkových žíl ("venae temporales profundae").
Stredná spánková medziplošná žila

Stredná spánková medziplošná žila (lat. "vena diploica temporalis media") je medziplošná žila. Je nekonštantná, ústi najčastejšie do horného skalného splavu ("sinus petrosus superior").
Zadná spánková medziplošná žila

Zadná sánková medziplošná žila (lat. "vena diploica temporalis posterior") je medziplošná žila. Začína sa v temennej kosti a ústi buď do priečneho splavu ("sinus transversus"), alebo cez hlávkovú prietokovú žilu ("vena emissaria mastoidea").
Záhlavná medziplošná žila

Záhlavná medziplošná žila (lat. "vena diploica occipitalis") je medziplošná žila. Je najväčšia z tejto skupiny žíl. Prebieha po záhlavnej šupine ("squama occipitalis") a vlieva sa do záhlavovej žily ("vena occipitalis") alebo v blízkosti sútoku splavov ("confluens sinuum") do priečneho splavu ("sinus transversus").
Vnútorná sluchová žila

Vnútorná sluchová žila () je jedna z bludiskových žíl. Prebieha cez vnútorný vzduchovod ("meatus acusticus internus") a otvára sa do dolného skalného splavu ("sinus petrosus inferior").
Bludisková žila

Bludisková žila (lat. "vena labyrinthi") je jedna z bludiskových žíl, ktorá prebieha cez vnútorný zvukovod (lat. "meatus acusticus internus") a otvára sa do dolného skalného splavu (lat. "sinus petrosus inferior").
Žila vodovodu predsiene

Žila vodovodu predsiene (lat. "vena aqudaductus vestibuli") je hlavová žila, ktorá prebieha rovnomenným kanálikom a ústi do sinus petrosus inferior.
Žila slimákového kanálika

Žila slimákového kanálika (lat. "vena canaliculi cochleae") je hlavová žila, ktorá ústi už extrakraniálne buď po koncovej časti sinus petrosus inferior, alebo priamo do bulbus superior venae jugularis internae.
Rastislav

Rastislav môže byť:
Slavomír

Slavomír môže byť:
Boris Becker

Boris Becker (* 22. november 1967, Leimen, Nemecko) je bývalý profesionálny nemecký tenista. 
V roku 1991 bol opakovane na 1. mieste medzinárodného rebríčka ATP. Ide o vôbec najmladšieho víťaza dvojhry vo Wimbledone - dokázal tu prvý titul získať vo svojich 17 rokoch.
Počas svojej kariéry vyhral celkom 49 turnajov ATP v dvojhre, z toho 6 grandslamových turnajov:
Georgij Timofejevič Beregovoj

Georgij Timofejevič Beregovoj (, ; * 15. apríl 1921, Fiodorovka – † 30. jún 1995, Moskva) bol sovietsky kozmonaut ukrajinského pôvodu.
Život.
Absolvoval luhanské letecké učilište. Počas II. svetovej vojny bol pilotom bombardovacieho lietadla, s ktorým uskutočnil 186 bojových letov. S Červenou armádou sa dostal až k oslobodeniu Česko-Slovenska. Po vojne absolvoval vojenskú akadémiu a v roku 1948 sa stal testovacím pilotom. V roku 1961 získal titul zaslúžilého testovacieho letca ZSSR a krátko potom požiadal o zaradenie do výcvikového strediska kozmonautov. Dňa 26. októbra 1968 odštartoval vo svojich 47 rokoch s kozmickou loďou Sojuz 3 na let trvajúci takmer 95 hodín a to deň po vypustení bezpilotného Sojuzu 2. Letel sám. Nacvičoval pilotáž spoločného letu oboch Sojuzov. Po absolvovaní letu bol povýšený do hodnosti generálporučíka letectva ZSSR a stal sa náčelníkom strediska J. A. Gagarina pre výcvik kozmonautov. Bol ženatý a mal dve deti. Zomrel na pooperačné komplikácie vo veku 74 rokov.
Anatolij Nikolajevič Berezovoj

Anatolij Nikolajevič Berezovoj (; * 11. apríl 1942, Enem – † 20. september 2014, Moskva) bol sovietsky kozmonaut. V roku 1982 sa s Valentinom V. Lebedevom zúčastnil na lete kozmickej lode Sojuz T-5 a spolu absolvovali dlhodobý pobyt v kozmickej stanici Saľut 7. 
Let do vesmíru.
Odštartoval z Bajkonuru spolu s Lebedevom na palube kozmickej lode Sojuz T-5 v máji 1982. V čase letu mal 40 rokov a do zoznamu kozmonautov Zeme sa zapísal ako 107. v poradí. Pripojili sa k vtedy novej sovietskej orbitálnej stanici Saľut 7 a strávili na nej viac ako pol roka (vtedajší rekord) ako prvá základná posádka. Absolvoval tu aj svoj prvý dvojhodinový výstup do voľného vesmíru (EVA) kvôli výmene vonkajších detektorov. K stanici sa postupne pripájali nákladné lode Progress 13 a 14. Stanicu navštívili kozmonauti ďalších misií, v júli 1982 Sojuz T-6 (Džanibekov, Ivančenkov, Chrétien), v auguste 1982 Sojuz T-7 (Popov, Serebrov a Svetlana Savická). Pretože ich Sojuz T-5 bol vo vesmíre príliš dlho, posledná návšteva odletela na Zem s ním a pri stanici im ponechala svoju loď. Po ich odlete ju preparkovali k prednému spojovaciemu uzlu a pokračovali v plnení zadaných úloh. 
V októbri 1982 vyložili ďalšie zásoby z Progressu 15 a v novembri z Progressu 16. Progress 16 využili na zvýšenie obežnej dráhy celého komplexu. V decembri stanicu zakonzervovali a obaja odleteli v Sojuze T-7 domov. Po pristátí kabíny na padákoch museli celú noc stráviť v pristavenom terénnom vozidle, kvôli snehovej búrke ich vrtuľník nemohol v noci dopraviť na základňu.
Lexikon für Theologie und Kirche

Lexikon für Theologie und Kirche (dosl.: "Lexikón pre teológiu a cirkev"; skratka LThK) je katolícka teologická encyklopédia, ktorú vydalo nemecké vydavateľstvo Verlag Herder. Vyšla v troch vydaniach. Vo vedeckých prácach sa naň odkazuje skratkou a číslom vydania.
Prvé vydanie (19301938).
Lexikón vznikol v rokoch 19301938 úplným prepracovaním staršieho dvojzväzkového lexikónu, ktorý vyšiel vo Freiburgu v rokoch 1907 a 1912 pod názvom "Kirchliches Handlexikon". Vydavateľom oboch lexikónov bol Michael Buchberger.
Druhé vydanie (19571968).
Druhé, úplne prepracované vydanie vyšlo v rokoch 19571968. Vydavateľmi boli Josef Höfer a Karl Rahner. Pretože v záverečnej fáze vydania došlo v Katolíckej cirkvi k zásadnému prelomu v podobe Druhého vatikánskeho koncilu, boli k desiatim zväzkom tohto lexikónu pripojené tri ďalšie zväzky, ktoré obsahovali doslovné znenie koncilových textov v latinčine a nemčine, takže toto vydanie malo spolu (vrátane registra) 14 zväzkov.
Tretie vydanie (19932001).
Tretie vydanie vyšlo v rokoch 19932001 pod redakčným vedením kardinála Waltera Kaspera, opäť pozostáva z desiatich zväzkov a jedného registra. Obsahuje asi 26 000 článkov na 8292 stranách.
Religion in Geschichte und Gegenwart

Religion in Geschichte und Gegenwart (dosl.: "Náboženstvo v dejinách a v súčasnosti", skratka: RGG) je nemecká teologická a religionistická encyklopédia, ktorú vydalo tübingenské nakladateľstvo Mohr-Siebeck.
Ťažisko jej obsahu spočíva v (evanjelickom) kresťanstve, obsahuje však mnoho tém z iných náboženstiev, filozofie, etiky, politológie, ekonómie, psychológie, sociológie a literatúry. Prevládajú v nej pritom liberálne teologické názory. Najaktuálnejšie je osemzväzkové štvrté vydanie (RGG4), register by mal vyjsť roku 2007.
Vydania.
Prvé vydanie (vyd. Friedrich Michael Schiele a Leopold Zscharnack) vyšlo v rokoch 1909 – 1913. Predstavovalo zhrnutie teologického skúmania až do 19. storočia. Vyvinulo sa z liberálnej religionisticko-teologickej edície "Heften für Religion in Geschichte und Gegenwart".
Druhé, úplne prepracované vydanie (vyd. Hermann Gunkel a Leopold Zscharnack) vyšlo v rokoch 1927 – 1931. Výraznejším spôsobom sa v nej prepojilo náboženstvo s kultúrou a zohľadnili sa nekresťanské náboženstvá. Vo jednotlivých článkoch sa odzkadľuje aj teologický posun po prvej svetovej vojne.
Tretie vydanie (vyd. Kurt Galling) vyšlo v rokoch 1957 – 1962. Reflektovalo teologickú situáciu po druhej svetovej vojne a rozvoj ekumenickej spolupráce.
Štvrté vydanie (vyd. Hans Dieter Betz a kol., skratka: RGG4) vyšlo v rokoch 1998 – 2005. Snaží sa vyrovnať s novou teologickou situáciou na začiatku 21. storočia. Články sa zaoberajú súčasným stavom poznania, problematikou metodológie a novými oblasťami bádania. Do lexikónu prispelo takmer 4 000 autorov zo 74 krajín.
Otočenie

Otočenie alebo otáčanie môže byť:
Otáčanie je vo fyzike otáčavý pohyb.
J. B. Metzler’sche Verlagsbuchhandlung

J. B. Metzler’sche Verlagsbuchhandlung je nemecké nakladateľstvo, jedno z najstarších na svete. Založil ho roku 1682 v Stuttgarte August Metzler. Po jeho smrti pokračoval v nakladateľskej činnosti jeho syn Johann Benedikt, po ktorom je nakladateľstvo pomenované. Rodina Metzlerovcov vlastnila firmu až do roku 1908. 
Metzler sa špecializuje na vydávanie kníh z oblasti humanitných vied (literatúra, dejiny, antika, jazykoveda, filozofia, hudba). Profil nakladateľstva formujú hlavne jeho známe encyklopédie a príručky.
Jiří X. Doležal

Jiří X. Doležal (* 28. február 1965 Jindřichův Hradec), neformálne označovaný skratkou JXD, je český novinár, jeden z najznámejších zástancov legalizácie užívania marihuany v Česku.
Vyštudoval psychológiu a od roku 1991 pracuje v časopise Reflex, ktorého profil výrazne utváral. Patrí k najznámejším redaktorom tohto periodika. O problematike drog napísal do Reflexu mnoho reportáží, ku ktorým si často sám zhotovuje fotografie. Je aj autorom niekoľkých kníh. 
Venuje sa problematike pravicových extrémistických skupín, príležitostne aj rôznym náboženským sektám, a kritike českých zákonov, ktoré obmedzujú obchod s ohrozenými zvieratami, najmä s plazmi. Je známy aj ostrou kritikou operačného systému Linux a priaznivcov tohto systému, ku ktorej sa dopracoval po krátkom období nadšenia a exkurzov do počítačovej bezpečnosti („hackerstvo“); Jeho kritické postrehy sú zväčša kritizované ako nedostatočne fundované.
V lete 2000 vytvoril projekt Nekoukat.cz, kedy počas jedného mesiaca umožnil nahliadať do svojho súkromia cez webovú kameru. Od roku 2004 je usporiadateľom Reflex Cannabis Cup - súťaže o najkrajšiu rastlinu konope siatej vypestovanú v Česku. V roku 2006 vytvoril projekt „virtuálna recyklácia“ opustených korytnačiek písmenkových ozdobných pod názvom želvy.net.
Pat Cash

Pat Cash (* 27. máj 1965, Melbourne, Austrália) je bývalý profesionálny austrálsky tenista. Svoje najlepšie umiestnenie v rebríčku ATP dosiahol v roku 1984, kedy bol šiesty na svete. Jeho najvýznamejším úspechom je víťazstvo v dvojhre vo Wimbledone v roku 1987, keď vo finále porazil Ivana Lendla. Okrem toho sa dokázal dvakrát dostať do finále Australian Open - v rokoch 1987 a 1988.
Počas svojej kariéry Pat Cash vyhral 7 turnajov ATP v dvojhre:
Hluchavka biela

Hluchavka biela ("Lamium album") je liečivá rastlina z čeľade hluchavkovité.
Slovenský názov "hluchavka" vznikol podľa nárečového "hluchá žihľava". Táto rastlina sa podobá žihľave, na rozdiel od nej však nepŕhli – je teda „hluchá“, „mŕtva“.
Andre Agassi

Andre Kirk Agassi (* 29. apríl 1970, Las Vegas, Nevada) je bývalý americký profesionálny tenista. Získal niekoľko grandslamových víťazstiev – Wimbledon 1992, US Open 1994, 1999, Australian Open 1995, 2000, 2001, 2003 a French Open 1999. V tíme USA trikrát vyhral Davis Cup – 1990, 1992, 1995. V roku 1996 získal na olympiáde v Atlante zlatú medailu. 
V roku 1997 išla Agassiho kariéra dole vodou. Jeho zranenie zápästia sa znovu objavilo a počas roka odohral iba 24 zápasov. V tom čase začal užívať metamfetamín, údajne na naliehanie priateľa, čo neskôr priznal vo svojej autobiografii "Open: An Autobiography". Neprešiel v teste ATP na drogy, ale napísal list, v ktorom tvrdil, že kamarát mu dal nápoj vypiť. ATP mu odpustilo trest a zmenilo ho na varovanie. V autobiografii Agassi pripustil, že list bol vymyslený, avšak potom prestal s drogami. V tom čase bol Agassi tiež v neúspešnom manželstve s herečkou, modelkou Brooke Shieldsovou a stratil o hru záujem. Nezískal žiadne tituly najvyššej úrovne a v rebríčku ATP klesol 10. novembra 1997 na miesto č. 141. 
Po tvrdom tréningu v roku 1998 (a rozvode v 1999) sa mu podarilo vrátiť sa do tenisového neba. Agassi bol prvý hráč, ktorý vyhral všetky štyri turnaje Grand Slam na troch rôznych povrchoch (tvrdý povrch, antuka a tráva) a posledný Američan, ktorý vyhral French Open (v roku 1999) a Australian Open (v roku 2003). 
Na sklonku svojej profesionálnej kariéry bol v tieni svojho slávnejšieho a mladšieho krajana Peta Samprasa. 
S profesionálnym tenisom skončil 3. septembra 2006 po neúspechu v US Open.
V roku 2001 si zobral bývalú tenistku Steffi Grafovovú, s ktorou má dve deti.
Premier League

Premier League môže odkazovať na:
Bolton Wanderers FC

Bolton Wanderers FC je anglický profesionálny futbalový klub v Horwichi , vzdialeného 5 míľ od Boltonu. Od sezóny 2021/2022 pôsobí v EFL League One. V roku 2005 sa zúčastnili vôbec po prvýkrát pohára UEFA, ale boli vyradení v šestnásťfinále po prehre nad Olympiqueom Marseille.
Wanderers sa presťahovali na Toughsheet Community Stadium v roku 1997. Ich predchádzajúci domáci štadión bol tzv. Burnden Park. 
Tituly.
1923, 1926, 1929, 1958
1958
Leicester Square (stanica metra)

 [vyslov: les-ter skwair] je jednou zo staníc londýnskeho metra, ktorá sa nachádza v londýnskej mestskej časti City of Westminster. Východy zo stanice sa nachádzajú na ulici Charing Cross Road, kúsok na východ od Leicester Square. Stanicu obsluhujú Northern a Piccadilly Line a nachádza sa v tarifnej zóne 1.
Dejiny.
Na prvých mapách bola zamýšľaná stanica označovaná ako „Cranbourn Street“, no nakoniec keď stanicu 15. decembra 1906 otvorili pre verejnosť, niesla svoj súčasný názov – „Leicester Square“. 
Podobne ako ostatné stanice na Northern a Piccadilly Line, aj na Leicester Square boli najprv namontované výťahy zabezpečujúce prístup na nástupištia. S predlžovaním Northern Line ďalej na juh do Morden a na sever do Edgware začal rásť počet cestujúcich na stanici. Ďalší nárast cestujúcich na Piccadilly Line nakoniec viedol k prestavbe celej stanice počas 30. rokov. Boli vybudované nové vchody do stanice, nové vestibuly a výťahy nahradili eskalátory.
Eskalátory na nástupištia Piccadilly Line boli najdlhšími v sieti (54 m) až do prebudovania stanice Angel v roku 1992, kde osadili eskalátory s dĺžkou 60 m.
Praktická rada.
Stanice Leicester Square a Covent Garden sú od seba vzdialené necelých 260 metrov, čo je najkratšia vzdialenosť medzi stanicami v celej sieti. 
Stanica Covent Garden je jednou z najrušnejších staníc londýnskeho metra a počas večerov a víkendov je nápor cestujúcich takmer neudržateľný. Ak sa chcte vyhnúť davom, použite stanicu Leicester Square, cesta do Covent Garden trvá len niekoľko minút.
Linky.
Stanicu v súčasnosti obsluhujú dve linky:
Miesta záujmu.
V blízkosti stanice sa nachádzajú:
Downing Street

Downing Street je jedna z najznámejších ulíc v Londýne. Nachádza sa neďaleko ulice Whitehall, vo štvrti Westminster v mestskom obvode City of Westminster.
Na Downing Street sa nachádzajú budovy, ktoré slúžia viac ako dvesto rokov ako sídlo dvoch najdôležitejších predstaviteľov vlády Spojeného kráľovstva Veľkej Británie a Severného Írska – premiéra () a ministra financií ().
Najznámejšou adresou na ulici je 10 Downing Street, ktorá je oficiálnym sídlom britského premiéra. Pre úrad predsedu vlády sa používa pojem „Downing Street“ alebo „Number 10“, zatiaľ čo pre ministerstvo financií sa používa pojem „Number 11“.
Dejiny.
Ulicu nechal postaviť George Downing (1632 – 1689), ktorý slúžil ako vojak pod Oliverom Cromwellom a kráľom Charlesom II. Za službu kráľovi bol odmenený pozemkom susediacim so St. James’s Parkom. Práve na tomto pozemku stoja súčasné vládne budovy. Na jednej strane sa nachádzajú už spomínané sídla premiéra, ministra financií a úradu vlády. Druhú stranu ulice vypĺňa budova ministerstva zahraničných vecí (), vybudovaná neskôr, v 19. storočí.
Počas 50. a 60. rokoch sa objavili plány na demoláciu budov na Downing Street a Foreign Office, pričom ich malo nahradiť "„niečo modernejšie“". Tieto plány sa však nikdy nezrealizovali.
V roku 1989 boli pri vstupe do Downing Street nainštalované kovové vstupné brány, ktoré mali chrániť vtedajšiu premiérku Margaret Thatcherovú pred teroristickými útokmi IRA. Dovtedy bola ulica prístupná pre verejnosť a ľudia si mohli cestu do St. James’s Parku skrátiť prechádzkou okolo sídla britského premiéra.
Obyvatelia ulice.
V priebehu rokov používali jednotliví premiéri i ministri financií jednotlivé domy podľa toho ako to považovali za nutné. Wiliam Gladstone, v období keď bol od roku 1881 v úrade, obýval so svojou rodinou domy číslo 10, 11 a 12, pretože bol súčasne premiérom i ministrom financií. Po voľbách v roku 1997 Tony Blair, ženatý premiér s troma deťmi, ktoré žijú s rodinou, sa nasťahoval do priestrannejšieho domu na čísle 11 a slobodný minister financií Gordon Brown býval v dome číslo 10. 10 Downing Street je ale aj napriek tomu stále oficiálnym sídlom britského premiéra, ktorý využíva kancelárie v tejto budove.
Dopravné spojenie.
Najbližšie stanice London Underground:
Björn Borg

Björn Rune Borg (* 6. jún 1956) je bývalý švédsky profesionálny tenista. V rokoch 1977 až 1981 bol opakovane na 1. mieste medzinárodného rebríčka ATP. Spolu s Laverom, Federerom a Samprasom je považovaný za jedného z najväčších tenistov všetkých čias.
Počas svojej kariéry Björn Borg vyhral 61 turnajov ATP v dvojhre, z toho 11 grandslamových turnajov. Zaujímavosťou je, že sa mu nikdy nepodarilo vyhrať US Open, aj keď bol štyrikrát vo finále. V rokoch 1976 a 1978 podľahol Jimmy Connorsovi, v rokoch 1980 a 1981 Johnovi McEnroeovi.
V roku 1991 sa vrátil na tenisové kurty, kde pôsobil ešte ďalšie dva roky a v roku 1993 definitívne ukončil kariéru.
Víťazstva v dvojhre:
Aldwych

Aldwych je ulica v londýnskom mestskom obvode City of Westminster. Ulica tvorí oblúk spájajúci ulice Strand a Fleet Street na západe a Kingsway na severe. 
Meno ulice pochádza zo staroanglických slov "„eald“" a "„wic“", znamenajúcich starý vidiecky statok; odkazujúc na osadu ležiacu mimo mestských hradieb ležiacu na nabréží Temže. Prvá písomná zmienka o tomto mene je z roku 1211. 
18. februára 1996 v autobuse číslo 171 predčasne vybuchla bomba Írskej republikánskej armády. Pri výbuchu zahynul jeden cestujúci, príslušník IRA prepravujúci bombu a ďalších osem ľudí bolo zranených.
Dopravné spojenie.
Najbližšie stanice londýnskeho metra sú:
Jimmy Connors

Jimmy Connors (* 2. september 1952, Belleville, Illinois, USA) je bývalý americký profesionálny tenista. V rokoch 1974 až 1983 sa celkovo deväťkrát ocitol v pozícii svetové jednotky v rebríčku ATP, z toho po prvýkrát na nepretržité viac ako tri roky (jún 1974 - august 1977).
Počas svojej kariéry Connors vyhral 105 turnajov ATP, z toho 8 grandslamových turnajov:
Laplaceov operátor

Laplaceov operátor (alebo len Laplace) je diferenciálny operátor vo vektorovej analýze, definovaný ako divergencia gradientu daného skalárneho, alebo vo všeobecnosti tenzorového poľa. Ak je aplikovaný na skalárne pole, výsledkom je opäť skalárne pole, ak je aplikovaný na tenzorové pole, výsledkom je tenzorové pole rovnakého stupňa. Označuje sa symbolom formula_1.
Laplace je invariantný voči zámene súradníc - to znamená, že (ak je aplikovaný na vektorové pole či tenzorové pole), výsledok je opäť vektorové pole či tenzorové pole.
Matematický opis.
Definícia Laplaceovho operátora zapísaná pomocou operátora nabla, resp. pomocou operátorov divergencie a gradientu, má tvar
Hoci je táto definícia nezávislá od sústavy súradníc, väčšinou sa zapisuje špeciálne v karteziánskych súradniciach ako
v "n"-rozmernom priestore alebo špeciálne
v trojrozmernom priestore.
Dôležitým špeciálnym prípadom Laplaceovho operátoru je jeho vyjadrenie v Minkowského štvorrozmernom priestore, ktoré sa často používa v teórii relativity pri popise dejov v časopriestore. Toto vyjadrenie sa nazýva d’Alembertov operátor, označuje sa symbolom formula_5 a má hodnotu
Vyjadrenie v rôznych súradných sústavách.
Nasledujúce vzťahy udávajú hodnotu Laplaceovho operátora v najrôznejších súradných sústavách v trojrozmernom priestore. Ak je funkcia "f" skalárne pole v daných súradniciach, potom platí
Vo valcových súradniciach:
Vo sférických súradniciach:
alebo ekvivalentne:
Ak použijeme všeobecné ortogonálne súradnice "x"1,"x"2,"x"3, ktorej Laméove koeficienty sú v tomto poradí "h"1,"h"2,"h"3, je vyjadrenie 'aplaceovho operátora
V úplne všeobecných súradniciach sa Laplaceov operátor zapíše ako divergencia gradientu, teda
D’Alembertov operátor

D'Alembertov operátor alebo d'Alembertián je diferenciálny operátor nazvaný podľa Jeana Le Rond d'Alemberta. Je to špeciálny prípad Laplaceovho operátora pre štvorrrozmerný "Minkowského priestor" s metrikou formula_1. Značí sa symbolom formula_2. Využíva sa v špeciálnej teórii relativity a elektromagnetizme.
d'Alembertov operátor v karteziánskych súradniciach je rovný
alebo špeciálne pri použití súradníc ("t","x","y","z")
V látkovom prostredí sa niekedy používa definícia
kde formula_6 sú magnetická permeabilita a elektrická permitivita daného materiálu a "N" je jeho index lomu.
Hungerford Bridge

Hungerford Bridge je jedným z londýnskych mostov cez rieku Temžu. Nachádza sa medzi mostami Waterloo Bridge a Westminster Bridge v mestských obvodoch City of Westminster a Lambeth. Je to oceľový nosníkový železničný most – niekedy nazývaný aj Charing Cross Bridge – z oboch strán olemovaný zavesenými lávkami pre peších, ktoré sú označované ako Golden Jubilee Bridges.
Pri jeho severnom konci sa nachádza železničná stanica Charing Cross, stanica londýnskeho metra Embankment, ulica Victoria Embankment. Na jeho južnom konci sa nachádza železničná stanica Waterloo, South Bank a London Eye.
Dejiny.
Pôvodný Hungerford Bridge navrhol Isambard Kingdom Brunel ako visutý most pre peších a bol otvorený v roku 1845. Hlavné rozpätie malo dĺžku a bočné rozpätia . V roku 1859 most zakúpila železničná spoločnosť South Eastern Railway s úmyslom predĺžiť svoje trate do novovybudovanej stanice Charing Cross a zničený bol o rok neskôr. 
Spoločnosť nahradila pôvodný visutý most novou konštrukciou pozostávajúcou z deviatich oceľových rozpätí. Autorom návrhu bol John Hawkshaw a výstavba prebiehala v rokoch 1863 – 1864. Reťaze z pôvodného mosta boli použité pri výstavbe Clifton Suspension Bridge v Bristole. Pôvodné tehlové piliere sú stále na mieste, i keď pilier pri Charing Cross sa nachádza oveľa bližšie k brehu z dôvodu výstavby Victoria Embankment (dokončenej v roku 1870). Pri pilieri na strane South Bank sa zachovali vchody a schody na pôvodnú visutú lávku z roku 1845.
Chodníky pre peších boli pristavené na obe strany mosta neskôr, pričom chodník na strane proti prúdu bol odstránený pri rozširovaní mostného telesa. Tento most je jedným z troch mostov v Londýne určených pre železničnú dopravu ako aj pre peších (ďalšími sú Barnes Railway Bridge a Fulham Railway Bridge).
Golden Jubilee Bridges.
Pôvodné lávky pre peších časom získali zlú povesť – boli priúzke, zanedbané a v noci nebezpečné. V 90. rokoch preto padlo rozhodnutie nahradiť časť mosta určenú pre chodcov novými konštrukciami po oboch stranách železničného mosta. Vo výberovom konaní zvíťazil návrh spoločností Lifschutz Davidson a WSP Group. Nové mostné telesá sú široké , dlhé a dokončili ich v roku 2002. 
Nové časti mosta boli pomenované na počesť päťdesiateho výročia korunovácie kráľovnej Alžbety II. – Golden Jubilee Bridges.
Dopravné spojenie.
Najbližšie stanice londýnskeho metra:
Najbližšie železničné stanice:
Banán

Banán je žlté podlhovasté ovocie (technicky epigeická bobuľa) a plod banánovníka, ktorý je veľmi žiadanou komoditou produkovanou poľnohospodármi tropických krajín. Banány majú hmotnosť zvyčajne medzi 125 - 200 g, tá je však výrazne závislá od konkrétneho kultivaru. Z tejto váhy asi 80 % predstavuje jedlú časť a zvyšných 20 % pripadá na kožovitú šupku.
Vôňa, chuť a konzistencia plodov sú výrazne ovplyvnené teplotou, pri ktorej dozrievajú. Pri nízkych teplotách sivejú a kazia sa. Banány dodávané na trh mierneho pásma (teda aj k nám) sa oberajú tak, že dozrievajú počas prepravy. Zníženie teploty počas tejto doby zvyšuje životnosť plodov, ale ako už bolo spomenuté vyššie, negatívne ovplyvňuje ich kvalitu, preto pri preprave nikdy nie sú chladené pod 13,5 °C. Z tohto dôvodu sa tiež neodporúča ukladať kúpené banány do chladničky.
Banány rastú vo visiacich zoskupeniach, od niekoľkých, po mnoho kusoch vo vrstve (zvanej tiež "ruka") v mnohovrstvovom zväzku. Celok visiacich zoskupení sa nazýva "kmeň".
V roku 2002 sa celosvetovo predalo viac ako 12 miliónov ton banánov. Štáty Ekvádor, Kostarika, Kolumbia a Filipíny exportovali každý viac než 1 milión ton banánov.
História.
Banán, resp. rastlina banánovník, bol domestikovaný v juhovýchodnej Ázii (kde rastú botanické druhy banánovníka) a podľa archeologických nálezov to mohlo byť pravdepodobne na území dnešnej Papuy-Novej Guinei, a to možno už 8000 rokov pred naším letopočtom. Prvá známa písomná zmienka o banánoch je v budhistických textoch z rokov okolo 300 pred Kr. Alexander Veľký objavil chuť banánu v údoliach Indie v roku 327 pred Kr. Prvý známy organizovaný banánový sad sa objavil v Číne v roku 200. V roku 650 islamskí dobyvatelia priniesli banán do Palestíny. Arabskí kupci rozšírili banány po väčšine územia Afriky.
V roku 1502 portugalskí kolonialisti vybudovali prvé banánové sady v Karibiku a v strednej Amerike.
José Mourinho

José Mário Santos Mourinho Félix (* 26. január 1963, Setúbal, Portugalsko) je portugalský profesionálny futbalový tréner a bývalý futbalista. Je označovaný za jedného z najlepších trénerov všetkých čias, a taktiež je jedným z najúspešnejších trénerov všetkých čias. Ako prvý tréner vyhral s tímom AS Rím Európsku konferenčnú ligu a stal sa prvým trénerom ktorý vyhral Ligu majstrov, Európsku ligu a Európsku konferenčnú ligu. 
Po bezprecedentnej kariére záložníka sa Mourinho prvýkrát dostal do sféry manažmentu ako tlmočník pre Sira Bobbyho Robsona v Sportingu CP a Porte, potom žal úspechy ako asistent v FC Barcelone pod vedením Robsona a jeho nástupcu Louisa van Gaala. Po pôsobivých krátkych manažérskych obdobiach v Benfice a União de Leiria sa v roku 2002 vrátil do Porta ako tréner. S tímom vyhral Mourinho dvakrát ligový titul, pohár, Pohár UEFA a Ligu majstrov UEFA; druhý z nich je prvým európskym pohárom pre Porto od roku 1987. Tieto úspechy ho dostali do Anglicka, kde v roku 2004 začal trénovať Chelsea, s ktorou za tri sezóny vyhral dvakrát Premier League, FA Cup, dvakrát Ligový pohár. V roku 2007 odišiel z klubu, kvôli nezhodám s majiteľom klubu Romanom Abramovičom. 
V roku 2008 sa stal trénerom talianskeho Interu Miláno, s ktorým vyhral v prvej sezóne titul Serie A. V roku 2010 doviedol Inter k európskemu treble zo Serie A, Coppa Italia a Ligy majstrov UEFA; po prvýkrát čo to nejaký taliansky klub dokázal. Týmto sa stal jedným z piatich trénerov, ktorý vyhrali PMEK/Ligu majstrov UEFA v dvoch rôznych kluboch, a o rok neskôr získal svoju prvú cenu Tréner roka FIFA. Mourinho potom podpísal zmluvu s Realom Madrid, kde vyhral La Ligu s rekordným bodovým ziskom, čím sa stal piatym trénerom, ktorý vyhral ligový titul v štyroch krajinách. Taktiež vyhral Copa del Rey a Supercopa de España. Mourinho odišiel z Madridu v roku 2013, aby sa vrátil späť do Chelsea, kde vyhral ďalší ligový titul a Ligový pohár, ale v roku 2015 bol odvolaný, kvôli zlým výsledkom. O rok neskôr bol menovaný trénerom Manchestra United; v jeho prvej sezóne vyhral Európsku ligu UEFA, Ligový pohár a FA Community Shield. V roku 2018 bol odvolaný. V roku 2019 podpísal zmluvu s Tottenhamom Hotspur.
V roku 2015 bol menovaný Portugalskou futbalovou asociáciou (FPF) portugalským trénerom storočia, a bol prvým trénerom minul na prestupy viac ako 1 miliardu €. Vďaka svojim taktickým vedomostiam, charizmatickej a kontroverznej osobnosti a tomu, čo jeho oponenti považujú za dôraz na dosahovanie výsledkov pri hraní krásneho futbalu, je porovnávaný z argentínskym trénerom Heleniom Herrerom.
Úspechy.
Trénerské.
Porto
Chelsea
Inter Miláno
Real Madrid
Manchester United
AS Rím
Individuálne
Rekordy.
Guinessova kniha rekordov
Jim Courier

Jim Courier (* 17. august 1970, Sandord, Florida, USA) je bývalý americký profesionálny tenista. Spolu s Agassim, Changom a Samprasom patril k najlepším americkým tenistom z obdobia 90tych rokov. Jeho najväčšie profesionálne úspechy zozbieral na začiatku dekády. V rokoch 1992 a 1993 bol opakovane na 1. mieste medzinárodného rebríčka ATP.
Počas svojej kariér Jim Courier vyhral 23 turnajov ATP v dvojhre, z toho 4 grandslamové turnaje:
Juan Carlos Ferrero

Juan Carlos Ferrero (* 12. február 1980) je súčasný španielsky profesionálny tenista. Aktuálne (november 2010) je na 24. mieste medzinárodného rebríčka ATP.
Jeho najväčším úspechom je víťazstvo v grandslamovom turnaji French Open v roku 2003. V tom istom roku sa tiež dostal do finále US Open a na 1. miesto rebríčka ATP.
Lleyton Hewitt

Lleyton Hewitt (* 24. február 1981, Adelaide, Austrália) je bývalý austrálsky profesionálny tenista, ktorý ukončil singlovú kariéru v roku 2016.
Lleyton Hewitt bol na 1. mieste rebríčka ATP nepretržite od decembra 2001 do júna 2003. Jeho najväčšie úspechy: dve víťazstvá v grandslamových turnajoch - US Open v roku 2001 a Wimbledon v roku 2002. Celkovo dokázal počas svojej kariéry vyhrať 30 turnajov série ATP v dvojhre a 3 turnaje vo štvorhre.
Jevgenij Alexandrovič Kafeľnikov

Jevgenij Kafeľnikov (* 18. február 1974, Soči, Rusko) je bývalý ruský profesionálny tenista. V máji a júni 1999 bol na 1. mieste medzinárodného rebríčka ATP. Počas svojej kariéry vyhral 26 turnajov ATP v dvojhre (z toho 2 grandslamové turnaje) a 27 turnajov vo štvorhre (z toho 4 grandslamové). V troch prípadoch (French Open 1996 a 1997, US Open 1997) bol jeho partnerom český tenista Daniel Vacek.
Trhové Sviny

Trhové Sviny () sú mesto ležiace na juhovýchod od Českých Budějovíc na sútoku Farského a Trhosvinského potoka. Ich katastrálne územie má rozlohu a žije tu obyvateľov (""). 
Trhové Sviny sa pôvodne nazývali pravdepodobne "Svinice", nemecky "Schweinitz". Prvá listinná zmienka pochádza z roku 1260, kedy sa píše o človeku menom Hojer von Schweinitz, Ojár zo Svín z rodu Vítkovcov. V roku 1481 Sviny získali od kráľa Vladislava Jagelovského právo poriadať dvakrát za rok trhy a mestečko získava prídomok Trhové.
Narodil sa tu prezident Česko-Slovenska Emil Hácha.
Gustavo Kuerten

Gustavo Kuerten (* 10. september 1976, Florianópolis, Brazília) je bývalý brazílsky profesionálny tenista. V rokoch 2000 a 2001 bol opakovane na 1. mieste medzinárodného rebríčku ATP.
Počas svojej kariéry Kuerten vyhral 20 turnajov ATP v dvojhre, z toho 3 grandslamové tituly na French Open a 8 turnajov vo štvorhre.
Ivan Lendl

Ivan Lendl (* 7. marec 1960, Ostrava) je bývalý česko-americký profesionálny tenista.
Prvý titul "Majstra ČSSR v dvojhre" získal na dvorcoch v ostravských Komenského sadoch. Kvôli dlhodobým sporom s vtedajším komunistickým režimom sa v roku 1986 presťahoval do USA. Neskôr sa stal jednotkou svetového tenisu. V roku 1992 dostal občianstvo. Na čele rebríčka ATP sa držal rekordných 270 týždňov, až kým tento rekord v roku 1999 po víťazstve vo Wimbledone nezlomil Američan Pete Sampras. V roku 2001, sedem rokov po ukončení tenisovej kariéry, bol Lendl uvedený do Siene slávy tenisu. Vo dvojhre vyhral 94 turnajov ATP a v historickom rebríčku mu patrí druhé miesto za Jimmy Connorsom (109).
Víťazstvá.
Na Turnaji majstrov v dvojhre päťkrát obsadil prvé miesto.
John McEnroe

John McEnroe (* 16. február 1959 Wiesbaden, Nemecko) je bývalý americký profesionálny tenista. V rokoch 1980 až 1985 sa opakovane umiestňoval na prvom mieste v rebríčku ATP.
Počas svojej kariéry John McEnroe vyhral 77 turnajov ATP, z toho 7 grandslamových turnajov:
McEnroe bol známy svojou búrlivou povahou, často sa hádal s rozhodcami o sporných loptičkách a to aj veľmi nevyberaným spôsobom. Jeho správanie si vynútilo pritvrdenie pravidiel ATP - podobné výstrelky sú odvtedy disciplinárne trestané.
Carlos Moyà

Carlos Moyà Llompart (* 27. august 1976, Palma de Mallorca) je bývalý španielsky profesionálny tenista. 
Počas svojej kariéry Moyá vyhral 20 turnajov ATP. Jeho najväčším úspechom je víťazstvo na French Open v roku 1998, kedy porazil svojho krajana Alexa Corretju a taktiež účasť vo finále Australian Open v roku 1997, kedy však hladko podľahol americkej legende Petovi Samprasovi. V marci 1999 sa mu podarilo na štrnásť dní obsadiť miesto svetovej jednotky v rebríčku ATP.
Thomas Muster

Thomas Muster (* 2. október 1967, Leibnitz, Rakúsko) je bývalý rakúsky profesionálny tenista. Od februára do apríla roku 1996 bol na 1. mieste medzinárodného rebríčka ATP. Vo svojej dobe bol považovaný za jedného z najlepších hráčov na antukovom povrchu. Počas svojej kariéry Muster vyhral 44 turnajov ATP v dvojhre, z toho jeden grandslamový turnaj - French Open v roku 1995.
Ilie Năstase

Ilie Năstase (* 19. júl 1946, Bukurešť, Rumunsko) je bývalý rumunský profesionálny tenista. V rokoch 1973 až 1974 bol na 1. mieste medzinárodného rebríčka ATP.
Počas svojej kariéry Ilie Năstase vyhral 53 turnajov ATP v dvojhre, z toho 2 grandslamové turnaje:
John Newcombe

John Newcombe (* 23. máj 1944, Sydney, Austrália) je bývalý austrálsky profesionálny tenista. V lete 1974 bol po dobu necelých dvoch mesiacov na 1. mieste medzinárodného rebríčka ATP. Ide o tenistu z prelomu otvorenej éry.
Počas svojej kariéry Newcombe vyhral 31 turnajov ATP v dvojhre, z toho 5 grandslamových turnajov (počítané iba za otvorenú éru, pred jej začiatkom zvíťazil navyše raz vo Wimbledone a raz vo Flushing Meadow a to v roku 1967).
Patrick Rafter

Patrick Rafter (* 28. december 1972, Mount Isa, Austrália) je bývalý austrálsky profesionálny tenista. V roku 1999 bol na 1. mieste medzinárodného rebríčka ATP.
Je zástupca generácie hráčov útočného štýlu tenisu, servis-volej založenom na presnom podaní, následnom nábehu na sieť a rýchlom ukončení výmeny. Počas svojej kariéry Rafter vyhral 11 turnajov ATP v dvojhre a 10 vo štvorhre. Jeho najväčším úspechom je víťazstvo na US Open v rokoch 1997 a 1998. V rokoch 2000 a 2001 sa dostal do finále Wimbledonu, kde však podľahol najskôr americkej legende Petovi Samprasovi a o rok neskôr Chorvátovi Goranovi Ivaniševićovi, ktorý nastúpil do turnaja na základe divokej karty a pri svojej štvrtej finálovej účasti samotný turnaj napokon na Rafterovo nešťastie vyhral.
Waterloo Bridge

Waterloo Bridge je jeden z londýnskych mostov cez rieku Temžu. Nachádza sa medzi mostami Blackfriars Bridge a Hungerford Bridge v mestských obvodoch City of Westminster a Lambeth. Most bol pomenovaný na počesť britského víťazstva v bitke pri Waterloo v roku 1815.
Pri jeho severnom konci sa nachádza Somerset House, ulice Strand a Aldwych. Na jeho južnom konci sa nachádza železničná stanica Waterloo, kino IMAX a South Bank.
Vďaka svojej strategickej polohe na Temži je Waterloo Bridge jedným z najlepších miest na fotografovanie. Z mosta je vidieť na Westminster, South Bank a London Eye na západe a City of London a Canary Wharf na východe.
Dejiny.
Prvý most na tomto mieste otvorili v roku 1817 a jeho autorom bol John Rennie. Most bol tvorený deviatimi žulovými oblúkmi a pri prechode museli cestujúci zaplatiť mýto. V roku 1878 správu nad mostom prevzala inštitúcia Metropolian Board of Works, ktorá vyberanie mýta zrušila. Na moste sa objavili závažné konštrukčné chyby a tak ho nechala Metropolitan Board of Works vystužiť.
Počas 20. rokov 20. storočia opotrebovanie mosta narastalo a London County Council rozhodol o jeho zbúraní a výstavbe nového mosta. Nový most navrhol Giles Gilbert Scott a stavbu realizovala spoločnosť Peter Lind &amp; Company. Nový most bol čiastočne sprístupnený v roku 1942 a úplne dokončený bol na konci druhej svetovej vojny v roku 1945. Stavebné práce na moste vykonávali ženy a tak sa niekedy most označuje aj ako „most žien“. Použitým materiálom bol portlandský vápenec.
Žulové kamene z pôvodného mosta boli venované rôznym krajinám spojeným s Veľkou Britániou pre posilnenie historických väzieb v rámci bývalého Britského impéria. Dva z kameňov sa nachádzajú v Canberre, hlavnom meste Austrálie pri Commonwealth Avenue Bridge.
Dopravné spojenie.
Najbližšie stanice londýnskeho metra:
Najbližšie železničné stanice:
Marcelo Ríos

Marcelo Ríos (* 26. december 1975) je bývalý čilský profesionálny tenista. Počas roka 1998 sa dokázal dvakrát na krátky čas dostať na 1. miesto medzinárodného rebríčka ATP. Za jeho najväčší úspech je považovaná účasť vo finále Australian Open v roku 1998, kde podľahol českému tenistovi Petrovi Kordovi.
Počas svojej kariéry Marcelo Ríos vyhral 18 turnajov ATP vo dvojhre:
Mats Wilander

Mats Wilander (* 22. august 1964, Växjö, Švédsko) je bývalý švédsky profesionálny tenista. V čase od septembra 1988 do januára 1989 bol na 1. mieste medzinárodného rebríčka ATP.
Počas svojej kariéry Mats Wilander vyhral 33 turnajov ATP v dvojhre, z toho 7 grandslamových turnajov:
Susedná krajina

Susedná krajina je termín označujúci štát, alebo iné administratívne územie, ktoré má spoločnú hranicu s vybraným štátom.
Delenie.
Krajiny spolu môžu "susediť" (hraničiť) niekoľkými spôsobmi:
Špeciálne prípady.
Z tohto hľadiska možno rozdeliť špecifické územia, ktoré sú:
Exkláva.
Exkláva je teda územie štátu, ktoré je izolované iným štátom, alebo administratívnym územím od hlavnej časti..
Najznámejšie exklávy v Európe:
Enkláva.
Enkláva je územie štátu, ktoré leží v inom štáte, pričom nesusedí so žiadnym iným. Enkláva môže byť časť územia iného štátu (v tom prípade je to z hľadiska materského štátu exkláva), alebo samostatný štát susediaci s jedným štátom.
Najznámejšie enklávy v Európe:
Enkláva a exkláva súčasne.
Medzi najznámejšiu exklávu a súčasne enklávu v Európe patrí
Ostrovný štát.
Ostrovný štát je štát, ktorý nesusedí so žiadnou inou krajinou priamo, iba cez námorné hranice.
Medzi najznámejšie ostrovné štáty v Európe patria
Hojdací koník

Hojdací koník je detská hračka. Má telo v podobe koníka pripevneného na ohnutých lyžinách, ktoré umožňujú kývavý pohyb vpred a vzad. Počas hojdania sa dieťa pridŕža držadiel upevnených na hlave koníka.
Hojdací koník patrí dnes už ku klasickým hračkám.
Varianty.
Okrem variantu, kde sa sedí na tele hračky obkročmo, sa vyskytuje aj bezpečnejšia modifikácia, kde sa sedí na akejsi lavičke upevnenej medzi dvomi zvislými plochými bokmi, ktorých spodné strany sú zaoblené a tvoria lyžiny. Z boku sú pomaľované motívom koňa príp. iného zvieraťa (často kohúta).
Iný moderný variant, nachádzajúci sa často na verejných ihriskách, nahrádza lyžiny jednou vinutou pružinou upevnenou v spodnej časti obvykle zaliatím do betónu.
Joanna Newsomová

Joanna Caroline Newsomová (* 18. január 1982, Nevada City, Kalifornia) je americká harfistka, klaviristka, čembalistka, speváčka a skladateľka.
Býva označovaná za jednu z najvýraznejších postáv súčasnej psychofolkovej scény. Ona sama sa však nepriznáva k žiadnemu špecifickému štýlu. Vo svojich piesňach kombinuje prvky indie popu, amerického folklóru, avantgardného modernizmu a africkej rytmiky.
Edgar Julius Jung

Edgar Julius Jung (* 6. marec 1894, Ludwigshafen – † 1. júl 1934) bol nemecký právnik a vodca konzervatívno revolučného hnutia, ktoré stálo v opozícii nielen voči Weimarskej republike, ktorej parlamentný systém považovalo za úpadkový a vnútený zvonku, ale aj voči masovému nacistickému hnutiu. 
Na začiatku 1. svetovej vojny vstúpil Jung dobrovoľne do cisárskej armády a získal hodnosť poručíka. V roku 1925 si otvoril advokátsku kanceláriu v Mníchove a svoj politický aktivizmus trocha utlmil.
Jung, podobne ako Carl Schmitt, pri pohľade na nestabilitu Weimarskej republiky veril, že pád liberálneho parlamentarizmu je nevyhnutný. Dokazoval, že Nemecko stojí dlhodobo na hrane revolučného otrasu s veľmi reálnou vidinou červenej revolúcie podporovanej Sovietskym zväzom, alebo víťazstvom hnedej, nacistickej revolúcie.
V roku 1934 bol Jung autorom prejavu, ktorý predniesol vicekancelár Franz von Papen v Marburgu. Tento prejav vyjadril kritiku konzervatívneho establishmentu voči násiliu národného socializmu. Junga zatkli počas Noci dlhých nožova krátko po svojom zatknutí bol 1. júla v koncentračnom tábore Sachsenhausen zavraždený.
Roland Freisler

Roland Freisler (* 30. október 1893, Celle, Nemecká ríša - † 3. február 1945, Berlín, Nemecko) bol nemecký sudca, jeden z predstaviteľov nacistického Nemecka a účastník konferencie vo Wannsee.
Životopis.
Freisler sa zúčastnil bojov 1. svetovej vojny v roku 1914 v hodnosti dôstojníckeho kadeta, v roku 1915 mal už hodnosť poručíka a krátko predtým, než ho v októbri 1915 zajala ruská armáda, bol vyznamenaný. V zajatí sa naučil po rusky a začal sa zaujímať o marxizmus. Do Nemecka sa vrátil v roku 1920 ako presvedčený komunista. Po návrate do vlasti začal študovať právo na univerzite v Jene, kde v roku 1922 štúdium úspešne ukončil.
Od roku 1924 pôsobil ako právnik v Kasseli a bol aj členom obecného zastupiteľstva za Ľudovo-sociálny blok. Členom NSDAP sa stal v júli 1925 a pôsobil ako obhajca členom strany, ktorí mali problémy so zákonom. V roku 1932 ho za NSDAP zvolili do pruského zemského snemu a neskôr do Reichstagu.
V rokoch 1933 až 1934 zastával funkciu štátneho tajomníka na pruskom ministerstve spravodlivosti a v rokoch 1934 až 1942 tú istú funkciu na ríšskom ministerstve spravodlivosti. Od roku 1939, bol poverený vytvorením špeciálnych súdov pre „stanné súdy na domácom fronte“. Freisler sa ako zástupca ministra spravodlivosti Franza Schlegelbergera zúčastnil na konferencii vo Wannsee.
V auguste 1942 nahradil Otta Thieracka na poste predsedu Ľudového súdu. Predsedal 2600 súdom, ktoré skončili trestom smrti. K trestu smrti či k doživotiu bolo odsúdené vysoké percento obžalovaných, ktorých Freisler súdil. Súdil okrem iného aj členov odbojovej skupiny Biela ruža, či atentátnikov na Hitlera. Kvôli svojmu vystupovaniu v súdnej sieni získal prezývku "zúrivý Roland".
Roland Freisler zomrel 3. februára 1945 počas spojeneckého náletu na Berlín, keď sa na neho priamo v súdnej sieni, do ktorej sa počas náletu vrátil pre spis obžalovaného Fabiana von Schlabrendorffa, zrútil trám.
Ľuľkovec zlomocný

Ľuľkovec zlomocný () je statná, až vysoká vytrvalá bylina z čeľade ľuľkovité ("Solanaceae"). Je považovaná za najnebezpečnejšiu stredoeurópsku jedovatú rastlinu.
Výskyt.
Prirodzene sa vyskytuje v celej Európe (od Španielska po Podnestrie a Krym, a od Stredomoria po južné Švédsko), zriedkavejšie v severnej Afrike. Rastlina obľubuje prevažne okraje lesov, rúbaniská a polotienité vlhké pôdy zásaditého až slabo kyslého charakteru.
Vzhľad.
Je to statná 50 –  vysoká žľaznatá bylina s tučnou priamou a vetvenou stonkou. Listy sú striedavé a rôzne veľké, špicato vajcovité až elipsovité, celokrajné, na báze klinovite zúžené.
Plodom je čierna, výrazne lesklá guľovitá bobuľa (14 –  v priemere) vyrastajúca z hviezdicového kalichu. Bobuľa neobsahuje kôstku (na rozdiel od jedlej čerešne vtáčej), ale množstvo semien v modrofialovej šťave. Spočiatku chutí sladko, neskôr však dostáva odpornú horkú príchuť.
Kvitne od júna do septembra. Kvety sú úžľabné, jednotlivé, stopkaté, päťramenné, koruny trubkovité, zvonkovité (až dlhé), zvonku hnedofialové, zvnútra lysé, hnedofialové, žltošedé až žlté, červenkasto mramorované. Cípy koruny sú ohnuté.
Jedovatosť a otravy.
Celá rastlina je prudko jedovatá vzhľadom na vysoký obsah tropanových alkaloidov (koreň až 1,5 %, listy 0,3 až 1,2 %, semená asi 0,8 %) z ktorých rozhodujúci podiel tvorí L-hyoscyamin (až 70 % všetkých alkaloidov). Tieto alkaloidy pôsobia na nervový systém ako parasympatolytikum tým, že tlmia všetky muskarínové účinky acetylcholínu, utlmujú srdcovú činnosť a spôsobujú zastavenie dychu.
Smrteľná dávka je u malého dieťaťa už 3 bobule (!), u dospelého 10 bobúľ.
Ako protijed (antidotum) sa užíva fyzostigmín alebo pilokarpín.
Hlavné príznaky otravy:
Schnirelmannova hustota

Schnirelmannova hustota je jedno spomedzi mnohých čísel udávajúcich, ako husto sú prvky danej podmnožiny prirodzených čísel rozprestrené v samotných prirodzených číslach. Presne je Schnirelmannova hustota formula_1 podmnožiny formula_2 prirodzených čísel definovaná vzťahom
kde formula_4 je počet všetkých prvkov množiny formula_2, ktoré sú menšie než prirodzené číslo formula_6. Tento koncept je pomenovaný po ruskom matematikovi L.G.Schnirelmannovi ktorý ho zaviedol a ako prvý študoval.